EkBass/fiwiki-20250220-pages-articles huggingface dataset:
Salmijärvi (Kajaani)

Salmijärvi on järvi Kajaanissa Kainuun länsiosassa. Sen pinta-ala on 17,2 hehtaaria. Etäisyys Kajaanin keskustasta on yhdeksän kilometriä koilliseen.Salmijärvi. Järviwiki. Viitattu 8.11.2021. == Maantiede == Salmijärven pituus kaakosta luoteeseen on 850 metriä. Saaria ei ole. Järvessä on kaksi aluetta, joiden syvyys on vähintään 20 metriä. Salmijärven itäisillä ja pohjoisilla rannoilla on kulttuurimaisemaa, länsiranta on metsämaata. Noin sata metriä kaakkoon sijaitsee Saarijärvi. Salmijärven itäpuolella sijaitsee Kuluntajärvi ja länsipuolella Iso Sivoslampi. Luoteispuolella on useita pieniä vakavesiä. Salmijärvi (59.331.1.028) kuuluu Paltaselän lähialueeseen (59.331), joka on kolmannen jakovaiheen vesistö Oulujoen vesistössä (59). Toinen jakovaihe on Paltaselän alue (59.33) ja ensimmäinen on Oulujärven alue (59.3). Salmijärvi on Paltaselän lähialueen neljänneksi laajin vakavesi. Laajin on Oulujärvi. Alueeseen kuuluu 35 vakavettä.Paltaselän lähialue (59.331). Järviwiki. Viitattu 8.11.2021. Suomessa on yli sata Salmijärveä. Laajin niistä on Hyrynsalmen Salmijärvi.Salmijärvi. Järviwiki. Viitattu 8.11.2021. == Lähteet == Luokka:Kajaanin järvet Luokka:Oulujärven alue
One Last Dance

One Last Dance on saksalaisyhtyeen Cascadan sekä kanadalaisyhtyeen Trans-X:n musiikkikappale. Sen julkaisi Zooland Records digitaalisesti ladattavana singlenä 4. kesäkuuta 2021. Kappaleen on sanoittanut Pascal Languirand ja sen tuottivat Manuel Reuter sekä Yann Peifer. Kappaleen musiikkivideo julkaistiin 12. kesäkuuta 2021. Videon kohtaukset on kuvannut NERD Solutions. "One Last Dance" ei ole edes kotimaassaan päässyt lainkaan listoille. ==Lähteet== Luokka:Vuoden 2021 kappaleet Luokka:Cascadan kappaleet Luokka:Kanadalaiset musiikkikappaleet
Iso Sivoslampi

Iso Sivoslampi on pieni ja syvä järvi Kajaanissa Kainuun länsiosassa. Sen pinta-ala on kahdeksan hehtaaria. Etäisyys Kajaanin keskustasta on kahdeksan kilometriä koilliseen.Iso Sivoslampi. Järviwiki. Viitattu 8.11.2021. == Maantiede == Ison Sivoslammen pituus etelästä pohjoiseen on 700 metriä. Saaria ei ole. Järvi levenee pohjoista kohden. Sen eteläosa on kapea ja matala, keski- ja pohjoisosa on syvä. Ison Sivoslammen rannat ovat metsä- ja suomaata. Ison Sivoslammen vesitilavuus on 870 000 kuutiometriä eli 870 miljoonaa litraa. Iso Sivoslampi (59.813.1.003) kuuluu Särämänjoen valuma-alueeseen (59.813), joka on kolmannen jakovaiheen vesistö Oulujoen vesistössä (59). Toinen jakovaihe on Nuasjärven alue (59.81) ja ensimmäinen on Nuasjärven–Kiimasjärven alue (59.8). Iso Sivoslampi on toiseksi laajin Särämänjoen valuma-alueen kolmesta vakavedestä. Laajin on Särämäjärvi ja pienin Pärsänlampi.Särämänjoen valuma-alue (59.813). Järviwiki. Viitattu 8.11.2021. == Lähteet == Luokka:Kajaanin järvet Luokka:Nuasjärven–Kiimasjärven alue
Enzio

Enzio on miehen etunimi. Se on Henrik-nimen italialainen vastine. Suomessa se voidaan tulkita myös Ension ruotsalaiseksi rinnakkaismuodoksi. Digi- ja väestötietoviraston mukaan Suomessa on marraskuuhun 2021 mennessä tilastoitu noin 90 Enzio-nimistä miestä. ==Nimipäivä== Enzio lisättiin Suomessa ruotsinkieliseen almanakkaan vuonna 1908. Nimipäiväksi tuli 9. kesäkuuta, jossa oli aikaisemmin ollut nimi Primus (lat. ’ensimmäinen’).Blomqvist, Marianne: Namnlängden i den finlandssvenska almanackan 1810–2000. – Vilkuna 2007, s. 74. Enzio poistettiin almanakasta vuoden 1950 nimipäiväuudistuksessa.Johan Ludvig blir Sture – Maria byter namnsdag. Hufvudstadsbladet 22.2.1949, s. 1, 4. Kansalliskirjaston digitaaliset aineistot Viitattu 2.12.2021. ==Tunnettuja Enzioita== *Enzio (1220–1272), Sardinian kuningas; Fredrik II:n poika *Enzio d’Antonio (1925–2019), italialainen arkkipiispa *Enzio Forsblom (1920–1996), suomalainen urkutaiteilija ja professori *Enzio Reuter (1867–1951), suomenruotsalainen eläintieteilijä ja professori *Enzio Sevón (1906–1998), suomenruotsalainen urheilutoimittaja ==Lähteet== Luokka:Etunimet
Never Let Me Go (Timmy Trumpetin, Cascadan ja Harris & Fordin kappale)

Never Let Me Go on australialaisen DJ-tuottajan Timmy Trumpetin, saksalaisyhtyeen Cascadan sekä itävaltalaisen DJ-tuottajan Harris & Fordin musiikkikappale. Sen julkaisi Spinnin’ Records digitaalisesti ladattavana singlenä 5. marraskuuta 2021. Kappaleen ovat sanoittaneet Timothy Jude Smith, Jeremy Alexander Bunawan, Patrick Poehl, Kevin Kridlo ja Marius Groeh. Kappale ei ole toistaiseksi päässyt lainkaan listoille. ==Lähteet== Luokka:Vuoden 2021 kappaleet Luokka:Cascadan kappaleet Luokka:Australialaiset musiikkikappaleet Luokka:Itävaltalaiset musiikkikappaleet
We’re Good

We’re Good on brittiläislaulajan Dua Lipan musiikkikappale hänen Future Nostalgia-studioalbumin erikoispainokselta. Sen julkaisi Warner Records digitaalisesti ladattavana ja suoratoistettavana singlenä 11. helmikuuta 2021. Kappaleen ovat sanoittaneet Lipa, Emily Warren, Scott Harris ja Sly, joista kaikki Lipaa lukuun ottamatta myös tuottivat sen. "We’re Good" on tyyliltään bossa novaa ja 2000-luvun musiikkia mukaileva keskitempoinen trooppinen pop- kappale, johon on liitetty elementtejä myös trapistä sekä reggae rockista. Sanoiltaan kappale kertoo siitä kun laulaja fantasioi poikaystävän ystävällisestä erosta. "We’re Good" sai pääosin positiivisen vastaanoton musiikkikriitikoilta; Siinä missä jotkut kriitikoista kehuivat kappaleen soundia sekä Lipan esitystä, kokivat toiset puolestaan mielenkiintoiseksi sen kun Lipa luopui Future Nostalgian tyypillisestä tyylisuuntauksesta. Jotkut kriitikot kuitenkin kokivat että kappaleen sävel ei sovi yhteen Lipan lauluäänen kanssa. Kappale oli kaupallisesti kohtalainen menestys, sen päästyä singlelistan kahdenkymmenen parhaan joukkoon Irlannissa ja Islannissa sekä kolmenkymmenen parhaan joukkoon Australiassa, Isossa-Britanniassa, Itävallassa, Kanadassa, Kreikassa, Norjassa, Singaporessa, Slovakiassa ja Uudessa-Seelannissa. Kappale myi kultaa Australiassa, Italiassa, Uudessa- Seelannissa sekä Yhdysvalloissa ja platinaa Isossa-Britanniassa. "We’re Goodin" musiikkivideon ohjasivat Vania Heymann sekä Gal Muggia ja se kuvattiin New York Cityssä. Video julkaistiin 12. helmikuuta 2021. ==Lähteet== Luokka:Vuoden 2021 kappaleet Luokka:Dua Lipan kappaleet
Doris Maletzki

Doris Maletzki (o.s. Romanowsky, s. 11. kesäkuuta 1952 Salzwedel, Saksan demokraattinen tasavalta) on saksalainen entinen pikajuoksija, joka aktiiviurallaan edusti DDR:ää ja seuratasolla SC Dynamo Berliniä. Maletzki sijoittui 1973 Rotterdamin sisäratojen EM-kilpailuissa 60 metrin juoksussa kuudenneksi. Saman vuoden Moskovan universiadeissa hän oli 200 metrillä neljäs ja saavutti 4 × 100 metrin viestissä pronssia. Hän juoksi Rooman EM- kilpailuissa 1974 avausosuuden DDR:n 4 × 100 metrin viestijoukkueessa, joka voitti kultaa maailmanennätysajalla 42,51. Samojen kisojen 200 metrillä hän karsiutui välierissä. Montrealin olympialaisissa 1976 hän juoksi avausosuuden Itä-Saksan voittaessa kultaa 4 × 400 metrin viestissä ajalla 3.19,23. Maletzki juoksi sisäratojen maailmanennätyksen 200 ja 400 metrillä sekä kolme ulkoratojen viestimaailmanennätystä. Hän voitti DDR:n sisäratojen mestaruuden 400 metrillä 1976 sekä maan viestimestaruuden ulkoradoilla 1975 ja 1976 ja sisäradoilla 1973. Maletzki valmistui talousekonomiksi ja toimi johtotehtävissä Berliinin alueen jalkapallo-organisaatiossa. Saksojen yhdistyttyä hän työskenteli Saksan olympiainstituutissa. == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1952 syntyneet Luokka:Elävät henkilöt
Demeanor

Demeanor on yhdysvaltalaisräppärin Pop Smoken musiikkikappale, jolla vierailee myös brittiläislaulaja Dua Lipa. Se julkaistiin Smoken "Faith"-studioalbumin ensimmäisenä singlenä 20. heinäkuuta 2021. Kappaleen ovat sanoittaneet Lipa, Smoke, Daniel Mlzrahi, Michael Gomes, Dru Decaro, Sarah Hudson sekä Coffee ja sen tuotannosta vastasi Mantra. Kappaleella Pop Smoke laulaa siitä miten naiset tykkäävät siitä kun hän esiintyy vahvassa humalatilassa, samalla kun Lipa osoittaa hänelle kunnoitusta omissa sanoissaan. Muutamat musiikkikriitikot kritisoivat kappaleen sanoja ja totesivat että kappale ei ole sellainen mitä Pop Smoke voisi tehdä. Kappaleen musiikkivideon ohjasi Nabil Elderkin ja se julkaistiin 29. heinäkuuta 2021. Videolla nähdään Pop Smoke haamuna ja henkiin heräävän taidemaalauksen sisällä sekä kuvastaa erilaisia versioita itsestään. Lipa nähdään puolestaan videolla vintage korsettityylinen pitsireunattuun pallopaitaan pukeutuneena. "Demeanor" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa, Isossa-Britanniassa, Kanadassa, Kreikassa ja Uudessa-Seelannissa. ==Lähteet== Luokka:Vuoden 2021 kappaleet Luokka:Dua Lipan kappaleet Luokka:Yhdysvaltalaiset musiikkikappaleet
Brigitte Rohde

Brigitte Köhn (o.s. Rohde, s. 8. lokakuuta 1954 Prenzlau, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää ja seuratasolla SC Neubrandenburgia. Rohde saavutti Pariisin alle 20-vuotiaiden EM-kilpailuissa 1970 kultaa 4 × 400 metrin viestissä ja pronssia 400 metrin juoksussa. Hän karsiutui 400 metrin välierissä Göteborgin sisäratojen EM-kilpailuissa 1974. Saman vuoden Rooman EM-kilpailuissa hän juoksi avausosuuden DDR:n voittaessa Euroopan-mestaruuden 4 × 400 metrin viestissä. Rohde juoksi Montrealin olympialaisissa 1976 toisen osuuden Itä- Saksan voittaessa olympiakultaa 4 × 400 metrin viestissä. Prahan EM- kilpailuissa 1978 hän sijoittui 400 metrin aitajuoksussa neljänneksi. Hän karsiutui 400 metrin alkuerissä Wienin EM-hallikilpailuissa 1979. Rohde oli voittamassa 4 × 400 metrin viestiä Euroopan cupissa 1970, 1975 ja 1979 sekä maailmancupissa 1979. Hän voitti DDR:n mestaruuden 400 metrillä 1975 ja 1976, 4 × 400 metrin viestissä 1974 sekä hallissa 400 metrillä 1974. == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1954 syntyneet Luokka:Elävät henkilöt
Iida Mettälä

Iida Mettälä (s. 7. marraskuuta 2001) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa 14 ottelua. Mettälä on pelannut alle 19-vuotiaiden MM-kilpailuissa vuonna 2020. Naisten MM-kilpailuissa hän oli ensi kertaa mukana vuonna 2021 ja saavutti tuolloin MM-hopeaa. Mettälän kasvattajaseura on turkulainen FBC Loisto, jota hän edusti Salibandyliigassa kausina 2019–2021. Hän pelasi noina kausina liigan runkosarjassa 42 ottelua, joissa hän teki 14 maalia ja sai 14 syöttöpistettä. Pudotuspelejä hän pelasi jälkimmäisellä kaudella viisi, ja niissä hän teki kaksi maalia ja sai kaksi syöttöpistettä. Vuonna 2021 hän siirtyi ruotsalaisseura Malmöhön, jossa hän pelasi kaksi vuotta. Vuonna 2023 hän siirtyi Västerås Rönnbyhyn. == Lähteet == Luokka:Suomalaiset salibandyn pelaajat Luokka:Vuonna 2001 syntyneet Luokka:Elävät henkilöt
Fosfiitit

Fosfiitit ovat orgaanisia yhdisteitä, joille tunnusomainen funktionaalinen ryhmä on P(OR)3, missä R on orgaaninen ryhmä. Ne ovat siis fosforihapokkeen estereitä. Fosfiittejä käytetään muun muassa orgaanisen kemian synteeseissä, palonestoaineina ja hapettumisenestoaineina.Rodney Gilmour: Phosphorus Compounds, Kirk-Othmer Encyclopedia of Chemical Technology, John Wiley & Sons, New York, 2019.Jürgen Svara, Norbert Weferling, Thomas Hofmann: Phosphorus Compounds, Organic, Ullmann's Encyclopedia of Industrial Chemistry, John Wiley & Sons, New York, 2006. ==Ominaisuudet ja valmistus== Huoneenlämpötilassa fosfiitit ovat useimmiten nesteitä tai kiinteitä aineita. Yhdisteet hydrolysoituvat happamissa tai emäksisissä olosuhteissa dialkyylifosfiiteiksi tai fosfonaateiksi. Ne myös hapettuvat suhteellisen helposti. Fosfiiteille tyypillinen reaktio on Michaelis–Arbuzov-reaktio, jossa muodostuu fosfonaatteja. Fosfiitteja valmistetaan alkoholeista tai fenoleista ja fosforitrikloridista. Käytettäessä alkoholeja on mukana oltava myös amiineja emäksinä. Triaryylifosfiitit reagoivat alkoholien kanssa aryylidialkyylifosfiiteiksi. ==Lähteet== Luokka:Orgaaniset yhdisteet
Hólar

Hólar tai Hólar í Hjaltadal on pieni paikkakunta Pohjois-Islannin Skagafjörðurin kunnassa. Vuosina 1106–1798 Hólar oli hiippakunta ja Pohjois- Islannin todellinen pääkaupunki. Hólarin nykyinen tuomiokirkko valmistui vuonna 1765, ja se on yksi Islannin vanhimmista rakennuksista. Vuonna 1801 Tanskan kirkko lakkautti virallisesti Hólarin hiippakunnan ja saattoi koko Islannin Reykjavíkin piispan alaisuuteen. Hólarissa toimi vuosina 1553–1801 sekä koulu että kirjapaino, ja vuodesta 1882 maatalouskoulu. Hólarin kirjapaino oli Islannin ensimmäinen, ja sen perusti maan viimeinen katolinen piispa Jón Arason. == Lähteet == Luokka:Islannin kunnat
Blessings and Miracles

Blessings and Miracles on Santanan 15. lokakuuta 2021 julkaisema studioalbumi. == Kappalelista == # # # # # # # # # # # # # # # == Arvostelut == * Soundi: Levyarvio: Huippuunsa vietyjä latinorytmejä – Santanan levy vilisee taas vierailijoita Viitattu 2.12.2021. == Lähteet == Luokka:Vuoden 2021 albumit Luokka:Santanan albumit
Gissur Teitsson

Gissur Teitsson tai Gissur Teitsson valkoinen (; k. noin 1020) oli islantilainen ylimys. Yhdessä vävynsä Hjalti Skeggjasonin kanssa hän sai Alltingin eli Islannin yleiskäräjät hyväksymään kristinuskon Islannissa vuonna 999 tai 1000. Gissur rakensi Skálholtin ensimmäisen kirkon, ja hänen pojastaan Ísleifur Gissurarsonista tuli Islannin ensimmäinen piispa vuonna 1056. == Lähteet == Luokka:Islantilaiset henkilöt
Rolf Lindblad

Rolf Erik Lindblad (20. kesäkuuta 1916 Viipurin maalaiskunta – 10. lokakuuta 2005 Espoo) oli suomalainen insinööri ja yritysjohtaja, joka sai teollisuusneuvoksen arvonimen. Lindbladin vanhemmat olivat toimitusjohtaja Gustaf Edvard Lindblad ja Margaretha Elisabeth Henriksson ja puoliso vuodesta 1940 Hjördis Marianne Hohenthal. Hän tuli ylioppilaaksi Helsingissä 1934 ja valmistui diplomi-insinööriksi 1938. Lindblad aloitti työuransa G. A. Serlachius Osakeyhtiössä Mäntässä, mutta siirtyi 1943 isänsä johtaman Lohja- Kotka-yhtiön teknilliseksi johtajaksi Lohjan selluloosatehtaalle. Yhtiön apulaisjohtajaksi hän eteni 1947 ja toimitusjohtajaksi 1951. Lindblad siirtyi 1954 Toppila-yhtiön toimitusjohtajaksi Ouluun. Kun Oulu-yhtiö myytiin 1973 Kajaani-yhtiölle ja sulautettiin siihen seuraavana vuonna, Lindbladista tuli Kajaani-yhtiön Toppilan paikallisjohtaja. Hän johti Oulun tehdasta aina kesäkuuhun 1981, jolloin hän jäi eläkkeelle. Lindblad, jolla oli myös useita alansa luottamustoimia, sai teollisuusneuvoksen arvonimen vuonna 1982.Kuka kukin on 1978, s. 529. Viitattu 2.12.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 2005 kuolleet
Luettelo Ingeborg Bachmannin suomennetusta tuotannosta

Tämä on luettelo Ingeborg Bachmannin suomennetusta tuotannosta. ==Suomennettu tuotanto== ===Proosa=== * Kolmaskymmenes vuosi (Das dreissigste Jahr); suom. Kyllikki Villa, WSOY, 1964 Novellikokoelma * Malina: romaani (Malina); suom. ja jälkisanat kirj. Kyllikki Villa. Weilin + Göös, 1983 ISBN 951-35-2456-6 * Manhattanin hyvä jumala (Der gute Gott von Manhattan) kuunnelma; suom. Kyllikki Villa; jälkisanat: Otto F. Best; dramaturgi Outi Valle. Yleisradio, 1990 * Simultaani: kertomuksia; suom. Kyllikki Villa. Weilin + Göös, 1988. ISBN 951-35-3708-0 (Valikoima teoksista: Das dreissigste Jahr ja Simultan.) Sisältää novellit:Vaikea kysymys, Kysy.fi, viitattu 24.12.2020 ** Murhamiesten ja mielipuolten keskellä ** Askel kohti Gomorraa ** Simultaani ** Ongelmia ongelmia ** Te onnelliset silmät ** Haukunta ** Kolme tietä järven rantaan ===Runot=== ;AntologioissaIngeborg Bachmann, Lahden kaupunginkirjaston runotietokanta 30.11.2021, viitattu 2.12.2021 Kutsut minua nimeltä: uskonnollista runoutta 1900-luvun Euroopassa, toim. ja suom. Anna-Maija Raittila, Kirjapaja 1981 ISBN 951-621-300-6 (Runot kokoelmasta Die gestundete Zeit, 1961) * Joka päivä (Alle Tag) * Syysharjoitukset (Herbstmanöver) Lähteenkirkas hiljaisuus: uskonnollista runoutta 1900-luvun Euroopassa, suom. ja toim. Anna-Maija Raittila, Kirjapaja 1983 ISBN 951-621-403-7 (Runot kokoelmasta Anrufung des großen Bären 1962.) * Lauluja pakomatkalla (Lieder auf der Flucht): VI–VII * Rakkaus, selitä minulle (Erklär mir, Liebe) Puiden lohtu: saksankielistä runoutta 1946–2000, Toimittaja: Stefan Moster, Helsinki: WSOY 2005 ISBN 951-0-30300-3 Runot suomentanut Aila Meriluoto. * Auringolle (An die Sonne) * Lykätty aika (Die gestundete Zeit)'' * Mainoksia (Reklame) * Päivät valkoisissa (Tage in Weiß) * Ruusujen rajuilmassa (Im Gewitter der Rosen) * Suuri rahti (Die große Fracht) Tuli & Savu: runouslehti nro 4/2020–1/2021 (nro 103–104) Ylitys; s. 114–115. Runot suomentanut Riikka Johanna Uhlig. Suomennokset valikoitu teoksesta Sämtliche Gedichte 2017. * Ison karhun kutsu (Anrufung des Großen Bären)'' * Mene, ajatus * Sininen hetki * Sirpalevuori (Scherbenhügel) * Virtaus ==Lähteet== Luokka:Luettelot kirjallisuudesta Luokka:Saksan kirjallisuus Luokka:Suomennoskirjallisuus
Ndyukan kieli

Ndyuka (tai aukan, omakielinen nimi Okanisi tongo) on englantiin perustuva kreolikieli, jota puhutaan Surinamessa ja jonkin verran myös Ranskan Guayanassa. Kielen lähimmät sukulaiskielet ovat sranantongo ja kwinti. Kielellä on arviolta 25 000 – 30 000 puhujaa. Kieli perustuu suurimmalta osin englantiin, mutta siihen on omaksuttu vaikutteita myös hollannista ja portugalista. Kielioppi perustuu suurilta osin afrikkalaisiin kieliin. Ndyukaa kirjoitetaan latinalaisin aakkosin, mutta myös omalla afaka-kirjaimistolla. Uusi testamentti käännettiin ndyukaksi vuonna 1999. == Fonologia == === Konsonantit === Labiaali Labiodentaali Dentaali Palataali Velaari Glottaali Klusiili b d g Frikatiivi f s h Nasaali m n ŋ Lateraali l Approksimantti w j Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Surinamen kielet Luokka:Ranskan Guayanan kielet Luokka:Englannin kreolit
Omphalapion

Omphalapion on kovakuoriaisten lahkoon kuuluva nirppusuku. Sukuun kuuluu maailmanlaajuisesti ainakin neljä lajia.UniProt: Taxonomy - Omphalapion Lajimäärä vaihtelee eri lähteissä. Suomessa suvusta on tavattu kaksi lajia, sauramonirppu ja saunionirppu.Laji.fi: Omphalapion Suvun lajeja esiintyy pääasiassa Euroopan alueella.Global Biodiversity Information Facility (GBIF): Omphalapion == Sukuun kuuluvia lajeja == *Omphalapion buddebergi *Omphalapion dispar *Saunionirppu (Omphalapion hookerorum) *Sauramonirppu (Omphalapion laevigatum) == Lähteet == == Aiheesta muualla == *iNaturalist: Suku Omphalapion *Iowa State University, Bug Guide: Genus Omphalapion Luokka:Erilaisruokaiset
Manhua

Manhua () on sarjakuvaa, joka on tuotettu Kiinassa tai kiinankielisissä maissa, kuten Hongkongissa, Taiwanilla tai Singaporessa. Manhua oli alun perin 1700-luvun termi, jota käytettiin kiinalaisesta kuvamaalauksesta. Vuonna 1904 termiä käytettiin ensimmäisen kerran kuvaamaan kiinalaista sarjakuvaa. Manhuan kiinalaiset merkit ovat samat kuin japanilaisessa mangassa ja korealaisessa manhwassa. Hongkongista tuli manhuan tärkein markkina-alue Kiinan sisällissodan päättyessä kommunistien voittoon vuonna 1950. Luokka:Sarjakuvat Luokka:Kiinan taide
Inuktunin kieli

Inuktun (omakielinen nimi: avanersuarmiutut) on eskimo-aleuttilainen kieli, jota puhutaan Grönlannin pohjoisosissa. Toisinaan sitä pidetään grönlannin kielen pohjoismurteena, minkä kautta sillä on virallinen kieli Grönlannissa. == Lähteet == Luokka:Grönlannin kielet Luokka:Inuittikielet
Ceratapion

Ceratapion on kovakuoriaisten lahkoon kuuluva nirppusuku. Sukuun kuuluu maailmanlaajuisesti ainakin kaksitoista lajia.UniProt: Taxonomy - Ceratapion Lajimäärä vaihtelee eri lähteissä. Suomessa suvusta on tavattu kolme lajia, Ceratapion carduorum, karhiaisnirppu ja ohdakenirppu.Laji.fi: Ceratapion Suvun lajeja esiintyy pääasiassa Euroopan alueella.Global Biodiversity Information Facility (GBIF): Ceratapion == Sukuun kuuluvia lajeja == *Ceratapion armatum *Ceratapion austriacum *Ceratapion basicorne *Ceratapion carduorum *Ohdakenirppu (Ceratapion gibbirostre) *Karhiaisnirppu (Ceratapion onopordi) *Ceratapion penetrans == Lähteet == == Aiheesta muualla == *iNaturalist: Suku Ceratapion *National Center for Biotechnology Information (NCBI): Ceratapion Luokka:Erilaisruokaiset
Diplapion

Diplapion on kovakuoriaisten lahkoon kuuluva nirppusuku. Sukuun kuuluu maailmanlaajuisesti ainakin neljä lajia.UniProt: Taxonomy - Diplapion Lajimäärä vaihtelee eri lähteissä. Suomessa suvusta on tavattu kaksi lajia, päivänkakkaranirppu ja uurrenirppu.Laji.fi: Diplapion Suvun lajeja esiintyy pääasiassa Euroopan alueella.Global Biodiversity Information Facility (GBIF): Diplapion == Sukuun kuuluvia lajeja == *Uurrenirppu (Diplapion confluens) *Päivänkakkaranirppu (Diplapion stolidum) *Diplapion detritum *Diplapion westwoodi == Lähteet == == Aiheesta muualla == *iNaturalist: Suku Diplapion *National Center for Biotechnology Information (NCBI): Diplapion Luokka:Erilaisruokaiset
Rúsdrekkasøla Landsins

Rúsdrekkasøla Landsins (kirj. ”maan väkijuomamyynti”, lyhyesti myös Rúsan) on färsaarelainen yli 2,8 tilavuusprosenttia alkoholia sisältävien alkoholijuomien jälleenmyyjä, jolla on monopoliasema itsehallintoalueella. Ikäraja alkoholin ostamiselle ja juomiselle on 18 vuotta. Yhtiön monopoli koskee myös tax-free -myyntiä. Yhtiö perustettiin vuonna 1992, kun alkoholin myyntikielto Färsaarilla päättyi. Ensimmäiset liikkeet avattiin vuonna 1993 Tórshavniin ja Klaksvíkiin. Ennen Rúsanin perustamista alkoholin myyntiä säännösteltiin tiukasti ja kaikki alkoholi piti tilata lomakkeella Tanskasta. Alkoholia saivat tuolloin ostaa vain yli 18-vuotiaat, joilla ei ollut verorästejä. Tammikuussa 2021 yhtiöllä oli 40 työntekijää. Sen valikoimaan kuuluu noin 1900 erilaista artikkelia. Vuonna 2020 Rúsan myi 3,3 miljoonaa litraa alkoholia. Yhtiön pääjohtaja on Rógvi Andrias Fossádal. == Lähteet == Luokka:Valtionyhtiöt Luokka:Färsaaret Luokka:Alkoholiliikkeet
Massimo Stano

Massimo Stano (s. 27. helmikuuta 1992) on italialainen kilpakävelijä. Hän on 20 kilometrin kävelyn olympiavoittaja vuoden 2020 kesäolympialaisista ajalla 1.21.05 ja 35 kilometrin maailmanmestari Eugenen MM-kilpailuista 2022 euroopanennätysajalla 2.23.14. Stano saavutti alle 23-vuotiaiden EM- kilpailuissa hopeaa 20 kilomtrin kävelyssä 2013. Vuoden 2015 yleisurheilun maailmanmestaruuskilpailuissa hän sijoittui 20 kilometrin kävelyssä 19:nneksi ja Berliinin EM-kilpailuissa 2018 neljänneksi. Vuoden 2018 kävelyn joukkuemaailmanmestaruuskilpailuissa hän saavutti samalla matkalla pronssia. Vuoden 2019 yleisurheilun maailmanmestaruuskilpailuissa Stano sijoittui 20 kilometrin kävelyssä 14:nneksi ja Münchenin EM-kilpailuissa 2022 kahdeksanneksi. Hän sijoittui 35 kilometrin kävelyssä seitsemänneksi ja keskeytti 20 kilometrin kävelyn Budapestin MM-kilpailuissa 2023 . Stano käveli 20 kilometrin Italian ennätyksen 1.17.45 La Coruñassa 8. kesäkuuta 2019. ==Lähteet== Luokka:Italialaiset kävelijät Luokka:Italialaiset olympiavoittajat Luokka:Vuonna 1992 syntyneet Luokka:Elävät henkilöt
Oqaasileriffik

Oqaasileriffik (suom. Grönlannin kielisihteeristö) on Grönlannissa toimiva virasto, jonka tehtävä on edistää grönlannin kielen käyttöä ja kehitystä ja toimia sen kielenhuollon keskuksena. Virasto toimii Grönlannin hallituksen, opetus-, kulttuuri-, urheilu- ja kirkkoministeriön, alaisuudessa. Virasto on myös mukana koordinoimassa kansainvälisen äidinkielen päivän juhlintaa Grönlannissa 21. helmikuuta. Heinäkuussa 2021 viraston johtajana aloitti Beatrine Heilmann, joka on toiminut aiemmin Grönlannin ensimmäisenä kieliteknologian asiantuntijana. == Lähteet == Luokka:Grönlannin kielet Luokka:Kielitoimistot
Xiomara Castro

Iris Xiomara Castro Sarmiento (s. 30. syyskuuta 1959 Tegucigalpa, Honduras) on hondurasilainen poliitikko, joka valittiin marraskuussa 2021 ensimmäisenä naisena maan presidentiksi. Hänen puolisonsa Manuel Zelaya oli toiminut presidentinä 2006–2009. == Poliittinen ura == === Politiikkaan miehensä tukijana === Castrolla on tutkinto liikehallinnosta. Politiikkaan hän tuli mukaan, kun hänen miehensä Manuel Zelaya pyrki vuonna 2005 presidentiksi. Castro oli mukana Catacamasissa Hondurasin liberaalipuolueen naisjärjestön toiminnassa ja kampanjoi aktiivisesti miehensä puolesta. Zelaya valittiinkin presidentiksi, kun hän voitti vaaleissa Porfirio Lobo Sosan. Castro toimi miehensä presidenttikaudella Hondurasin ensimmäisenä naisena ja johti kansallista sosiaalihuollon lautakuntaa. Hän edusti myös Hondurasia monissa kansainvälisissä tehtävissä ja oli miehensä mukana valtiovierailuilla. Zelaya syöstiin vallasta kesäkuussa 2009. Castro johti seuraavassa kuussa Tegucigalpassa marssia, joka vaati Zelayan palauttamista presidentiksi. === Kolme kertaa presidenttiehdokkaana === Zelaya oli vuonna maaliskuussa 2011 perustamassa uutta Libre-puoluetta. Castrosta tuli seuraavana vuonna puolueen ensimmäinen ehdokas presidentinvaaleihin. Vuoden 2013 vaalit voitti Hondurasin kansallispuolueen Juan Orlando Hernández, joka sai 36,9 prosenttia äänistä. Castro sijoittui toiseksi saatuaan 28,8 prosenttia äänistä. Castro aloitti toisen presidenttikampanjansa elokuussa 2016. Hän voittikin Libren esivaalit, mutta lopulta vetäytyi ehdokkuudesta, kun PINU ja Libre muodostivat liiton, jonka ehdokkaaksi valittiin Salvador Nasralla. Juan Orlando Hernández voitti vaaleissa jatkokauden. Castron kolmas vaalikampanja käynnistyi tammikuussa 2020, ja maaliskuussa 2021 hänet valittiin Libren presidenttiehdokkaaksi. Castron taakse asettui laaja oppositiorintama, jonka päävastustaja oli Kansallispuolueen Nasry Asfura. Castro lupasi vaalikampanjansa aikana muun muassa ”vetää Honduras pois narkodiktatuurin ja korruption syvyyksistä”. Hän vetosi kampanjassaan kansaan, joka oli tyytymätön erityisesti Kansallispuolueen Juan Orlando Hernándezin toiseen presidenttikauteen. Castro julistautui marraskuussa 2021 järjestettyjen vaalien voittajaksi, kun Asfura oli myöntänyt joulukuun alussa tappionsa. Tuolloin äänistä oli laskettu 52 prosenttia ja Castrolla oli 53 prosenttia ja Asfuralla 34 prosenttia äänistä. Castro vannoi virkavalansa tammikuussa 2022. Hän lupasi uudistaa maansa ”sosialistiseksi ja demokraattiseksi”. Maaliskuussa 2023 Honduras solmi diplomaattiset suhteet Kiinaan ja tunnusti sen Taiwanin sijaan.https://www.aljazeera.com/news/2023/3/26/honduras-cuts-diplomatic-ties- with-taiwan == Lähteet == Luokka:Hondurasin presidentit Luokka:Valtionpäämiesten puolisot Luokka:Vuonna 1959 syntyneet Luokka:Elävät henkilöt
Jean Quiquampoix

Jean Quiquampoix (s. 3. marraskuuta 1995) on ranskalainen ampuja ja miesten 25 metrin olympiapistoolin voittaja vuoden 2020 kesäolympialaisista. Vuoden 2016 kesäolympialaissa hän saavutti 25 metrin olympiapistoolissa hopeaa. ==Lähteet== Luokka:Ranskalaiset ampujat Luokka:Ranskalaiset olympiavoittajat Luokka:Vuonna 1995 syntyneet Luokka:Elävät henkilöt
Saamákan kieli

Saaráka (myös saarmacca) on englantiin perustuva kreolikieli, jota puhutaan Surinamessa ja jonkin verran myös Ranskan Guayanassa. Kieltä puhuu Surinamessa noin 24 000 ja Ranskan Guayanassa 2000 ihmistä. Erona sranantongoon, jota puhutaan myös Surinamessa, saamákassa on enemmän vaikutteita afrikkalaisista kielistä (kwa- ja bantukielistä). Yhtenä syynä tähän voidaan pitää sitä, että saamáka kehittyi niiden orjien keskuudessa, jotka onnistuivat pakenemaan plantaaseilta. Kieltä kirjoitetaan latinalaisin aakkosin. Uusi testamentti on käännetty saamákaksi vuonna 2009. == Fonologia == === Konsonantit === Labiaali Alveolaari Palataali Velaari Labiovelaari Glottaali Norm. Lab. Nasaali m n ɲ Klusiili b d g gʷ gb Implosiivi ɓ ɗ Affrikaatta d͡ʒ Frikatiivi v z ɣʷ h Lateraali l Approksimantti j w Lähde: === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: == Lähteet == Luokka:Surinamen kielet Luokka:Englannin kreolit
Surinamen kansalliskokous

Surinamen kansalliskokous (, lyh. DNA) on Surinamen yksikamarinen lakiasäätävä elin. Se koostuu 51 edustajasta, jotka valitaan viiden vuoden välein. Yksi edustaja edustaa keskimäärin hieman yli 10 800 asukasta. Lainsäätämisen lisäksi kansalliskokous valitsee maan presidentin ja varapresidentin. Tähän tarvitaan ⅔ enemmistö. Mikäli tätä ei saavuteta kahdessa äänestyksessä, valintaprosessi siirtyy erilliselle valitsijakomitealle, joka koostuu kansallista ja paikallisista luottamustoimiin valituista poliitikoista. Parlamentaarista työtä tehdään 17 valiokunnassa, joissa kaikissa istuu 7 jäsentä. Marinus Bee valittiin parlamentin puhemieheksi 14. heinäkuuta 2021. == Lähteet == Luokka:Kansalliset parlamentit kansalliskokous
Cəwdət Fəyzi

Cəwdət Xaris ulı Fəyzullin (Җәүдәт Харис улы Фәйзуллин/Фәйзи, ven. Джаудат Харисович Файзуллин/Файзи; Džaudat Harisovitš Faizi/Faizullin, 1910 - 1973) oli palkittu tataarilainen säveltäjä ja folkloristi. Fəyzi kirjoitti noin 200 teosta. Kazanissa on hänen mukaansa nimetty katu. Fəyzi syntyi Orenburgissa opettajan perheeseen. Musiikillisen peruskoulutuksen lisäksi, häneen vaikutti nuorena näytelmäkirjailija-setänsä Mirxəydər Fəyzi. Hän auttoi herättämään kiinnostusta musiikkia ja teatteria kohtaan. Vuonna 1925, Fəyzin perhe muutti Kazaniin. Lukiosta valmistuttuaan, Fəyzi toimi opettajana Isheevon kylässä, Nižni Novgorodin alueella. Vuosina 1929-1933, hän opiskeli federaatioyliopiston oikeustieteellisessä tiedekunnassa. Kazanin musiikkikoulussa hän opiskeli sävellystä V. I. Vinogradovin alaisena. Fəyzi nimettiin vuonna 1934 Moskovan konservatorion tataarioopperastudion opetusosaston johtajaksi. Samaan aikaan, hän jatkoi opiskeluja. Vuonna 1938 Fəyzi matkasi oopperastudiosta valmistuneiden kanssa takaisin Kazaniin. Siellä, hän alkoi työskennellä radiokomitean musiikkitoimittajana, Galiaskar Kamalin akateemisen tataariteatterin musiikkiosaston päällikkönä ja johtajana tataarifilharmonikossa. == Palkinnot == * Заслуженный деятель искусств Татарской АССР (1944); * Заслуженный деятель искусств РСФСР (1957); * Народный артист Татарской АССР (1964); * Республиканская премия имени Габдуллы Тукая (1966); * Орден «Трудового Красного Знамени. == Lähteet == * Татарский энциклопедический словарь. Казань, Институт Татарской энциклопедии АН РТ, 1998 * Музыкальный энциклопедический словарь. Москва, изд. Советская энциклопедия, 1990 == Aiheesta muualla == * Fäyzi, youtube Luokka:Vuonna 1910 syntyneet Luokka:Vuonna 1973 kuolleet Luokka:Tataarit Luokka:Säveltäjät Luokka:Folkloristit
Bertha Wellin

Bertha Wellin (11. syyskuuta 1870 Mörbylånga – 27. heinäkuuta 1961 Tukholma) oli ruotsalainen sairaanhoitaja ja poliitikko. Hänet valittiin vuonna 1921 yhtenä viidestä ensimmäisestä naisesta edustajaksi Ruotsin valtiopäiville, tuolloiseen toiseen kamariin. Hän edusti Oikeistopuoluetta. ==Elämä== Wellin syntyi Öölannissa vuonna 1870, jossa hänen isänsä oli kruununvouti. Wellin opiskeli aluksi kotona, mutta muutti sitten Kalmariin opiskellakseen yläalkeiskoulussa. Kalmarissa hän työskenteli hoitoapulaisena ja päätti kouluttautua sairaanhoitajaksi Tukholmassa. Valmistuttuaan hän jäi työskentelemään sinne. Hän oli mukana perustamassa Ruotsin sairaanhoitajayhdistystä ja toimi sen puheenjohtajana vuosina 1914–33. Hän myös toimitti Svensk Sjukskötersketidning -lehteä. Wellin oli kiinnostunut yhteiskunnallisista asioista ja halusi edistää naisten osallistumista politiikkaan. Hän oli mukana ajamassa naisosastojen perustamista oikeistopuolueeseen 1910-luvulla ja vuonna 1920 hänestä tuli puolueen naiskomitean varapuheenjohtaja. Seuraavana vuonna hänet asetettiin ehdokkaaksi valtiopäivävaaleissa ja hän tuli valituksi yhtenä kaikkiaan viidestä naisesta (muut olivat liberaalien Kerstin Hesselgren ja Elisabeth Tamm sekä sosiaalidemokraattien Agda Östlund ja Nelly Thüring). Hän toimi valtiopäiväedustajana vuosina 1922–36 ja oli myös Tukholman kaupunginvaltuutettu vuosina 1917–27. Wellin kuoli vuonna 1951 ja hänet on haudattu Solnaan Norra begravningsplatsen -hautausmaalle. ==Lähteet== Luokka:Ruotsin kansanedustajat Luokka:Maltillisen kokoomuksen poliitikot Luokka:Ruotsalaiset sairaanhoitajat Luokka:Vuonna 1870 syntyneet Luokka:Vuonna 1951 kuolleet
Tiriyón kieli

Tiriyó (omakielinen nimi: Tarëno ijomi) on karibilaisiin kieliin kuuluva kieli, jota puhutaan Surinamessa ja Brasiliassa. Tiriyón lähimmät sukulaiskielet ovat pauxi ja akurio. Kielen katsotaan olevan uhanalainen. Vuonna 2016 kielellä arvioitiin olevan noin 2300 puhujaa. Kielen tilannetta ovat kuitenkin kohentaneet positiiviset asenteet sitä kohtaan ja se, että sitä käyttävät kaikenikäiset puhujat. Kieltä kirjoitetaan latinalaisin aakkosin. Uusi testamentti käännettiin tiriyóksi vuonna 1979. == Fonologia == === Konsonantit === Labiaali Alveolaari Palataali Velaari Glottaali Nasaali m n Klusiili p t k Frikatiivi s h Tremulantti r Approksimantti j w Lähde: === Vokaalit === Etinen Keskinen Takainen Suppea i ɨ u Puolisuppea e ə o Avoin a Lähde: == Lähteet == Luokka:Karibilaiset kielet Luokka:Surinamen kielet Luokka:Brasilian kielet
Erkki Niskanen (teollisuusneuvos)

Erkki Pietari Niskanen (29. kesäkuuta 1919 Kuopio – 14. joulukuuta 1999 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen. Niskasen vanhemmat olivat ylikonemestari Arvo Reipas Niskanen ja Anni Johanna Pylkkänen ja puolisot Aino Marjatta Janhunen ja Kaisa Irmeli Kärkkäinen. Niskanen kävi kolme vuotta Kuopion lyseota, mutta meni sitten harjoittelijaksi konepajoihin Ruotsiin. Talvisotaan hän osallistui tykistön tulenjohtueessa. Koneteknikoksi sotien jälkeen 1946 Kuopiossa valmistunut Niskanen palasi takaisin töihin Ruotsiin. Hän toimi siellä piirtäjänä ja suunnittelijana. Vuonna 1949 hän tuli Suomeen Strömbergin piirtäjäksi ja tarkastajaksi, mutta siirtyi jo samana vuonna Valion koneosastolle. Vuonna 1951 hän perusti Jouko Soilan kanssa Koltek-yhtiön, joka ryhtyi valmistamaan elintarvikealan laitteita, mukaan lukien myöhemmin myös kuljetinlaitteet ja pesukoneet. Niskasella oli innovaatioihinsa 41 patenttia eri maissa. Koltek harjoittikin merkittävää vientikauppaa. Se sai tasavallan presidentin vientipalkinnon vuonna 1975. Hackman osti Koltekin 1981. Teollisuusneuvoksen arvonimen Niskanen sai seuraavana vuonna.Presidentti jakoi vientitunnustukset. Karhu-Titan, Turo ja Koltek palkinnoille. Helsingin Sanomat, 19.12.1975, s. 33. ==Lähteet== Luokka:Suomalaiset keksijät Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 1999 kuolleet
Erkki Niskanen

Erkki Niskanen -nimisiä henkilöitä ovat: * Erkki Niskanen (1911–1982), suomalainen geofyysikko, tekniikan tutkija ja professori * Erkki Niskanen (1919–1999), suomalainen yritysjohtaja ja teollisuusneuvos * Erkki Niskanen (s. 1931), suomalainen kasvatustieteilijä ja professori.
Jón Arason

Jón Arason (1484 Eyjafjörður – 7. marraskuuta 1550 Skálholt) oli Hólarin katolinen piispa ja runoilija. Hänet tuomittiin kuolemaan vuonna 1550, koska hän vastusti uskonpuhdistusta Islannissa. Jón Arason oli lähtöisin köyhästä perheestä. Hänet valittiin Hólarin piispaksi vuonna 1522, ja hänestä kasvoi ajan myötä hyvin vaikutusvaltainen henkilö Islannissa. Jón Arason perusti 1530-luvulla Hólariin Islannin ensimmäisen kirjapainon. Hän oli myös huomattava runoilija ja kirjoitti sanat useisiin virsiin sekä laati satiirisia runoja. Tanskassa alkoi uskonpuhdistus vuonna 1537. Kuningas Kristian III perusti Tanskaan luterilaisen kirkon ja määräsi luterilaisuuden myös Tanskan alusmaiden, Norjan ja Islannin, uskonnoksi. Hólarin piispa Jón ja Skálholtin piispa Ögmundur vastustivat kääntymistä luterilaisuuteen. Tanskalaiset syrjäyttivät Ögmundurin vuonna 1541 ja hänen tilalleen tuli luterilainen piispa. Jón Arason ei sen sijaan suostunut eroamaan virastaan, mutta hänet jätettiin kuitenkin toistaiseksi rauhaan. Skálholtin luterilaisen piispan kuoleman jälkeen vuonna 1548 Jón Arason puuttui piispanvaaleihin. Jón asettui Skálholtiin ja vangitsi vastavalitun luterilaisen piispa Marteinnin, jolloin hänestä tuli lainsuojaton. Tämän jälkeen Tanskan kuninkaan miehet vangitsivat Jón Arasonin. Jón Arason mestattiin yhdessä kahden poikansa kanssa, vaikka hänen tapaustaan ei ollut käsitelty Alltingissä. Kuolemansa jälkeen Jónista tuli Islannin kansallissankari. == Lähteet == Luokka:Vuonna 1484 syntyneet Luokka:Vuonna 1550 kuolleet Luokka:Islantilaiset katoliset piispat
Abdallah bin Saud

Abdallah bin Saud Al Saud (; k. 1818) oli ensimmäisen saudivaltion neljäs hallitsija. Saudit olivat Abdallahin edeltäjien aikana vallanneet Mekan ja Medinan pyhät kaupungit, mutta ne menetettiin egyptiläisille joukoille. Abdallahin nousi valtaan vuonna 1814 ja jonkin aikaa myöhemmin egyptiläiset piirittivät ja valtasivat myös hänen pääkaupunkinsa Dirijjan. Abdallah vietiin vankina Istanbuliin, jossa hänet teloitettiin. Abdallah jäi viimeiseksi ensimmäisen saudivaltion hallitsijoista, joskin saudien dynastia nousi myöhemmin uudestaan. ==Elämäkerta== Abdallah bin Saud oli ensimmäisen saudivaltion kolmannen hallitsijan Saud bin Abd al-Azizin poika. Saudit olivat 1700-luvun lopussa liittoutuneet wahhabiittien kanssa ja he oolivat vallanneet vuonna 1803 Osmanien valtakuntaan kuuluneet Mekan ja Medinan pyhät kaupungit. Osmanit kutsuivat apuun Egyptin Muhammad Alin. Hänen poikansa Tusun johti egyptiläisen armeijan Arabian niemimaalle. Medina menetettiin egyptiläisille vuonna 1812. Abdallah yritti tammikuussa 1813 vahvistaa wahhabiittien hallitsemaa Mekkaa, mutta päätti lopulta vetäytyä egyptiläisten tieltä. Myöhemmin egyptiläinen sotaretki muuttui kuitenkin kuluttavaksi aavikkosodaksi. Abdallahista tuli saudivaltion hallitsija hänen isänsä kuoltua vuonna 1814. Abdallahia on pidetty isäänsä kehnompana johtajana. Abdallah joutui egyptiläisen uhan ohella vastaamaan valtaistuinta tavoittelevan setänsä muodostamaan uhkaan. Hän solmi egyptiläisten kanssa aselevon, jolloin muuten kärsineet egyptiläisjoukot saivat aikaa koota joukkojaan. Abdallah keskittyi saudeja vastaan kapinoivien beduiinien kukistamiseen ja pääkaupunkinsa Dirijjan linnoittamiseen. Vuonna 1816 Arabian niemimaalle saapui kuitenkin Muhammad Alin poika Ibrahim, joka johti uutta egyptiläistä sotaretkeä saudeja ja wahhabiitteja vastaan. Egyptiläisiä tukivat myös saudeja vastustavat heimot. Abdallah vetäytyi linnoittamaansa Dirijjaan, jonka egyptiläiset piirittivät elokuussa 1818. Abdallah antautui 11. syyskuuta seitsemän kuukautta kestäneen piirityksen jälkeen. Egyptiläiset tuhosivat Dirijjan ja Abdallah vietiin vankina Osmanien valtakunnan pääkaupunki Istanbuliin. Osmanisulttaani määräsi Abdallahin teloitettavaksi vielä samana vuonna. Tarinan mukaan Abdallahille soitettiin ennen teloitusta luuttua, koska wahhabiitit olivat aikanaan kieltäneen musiikin. Abdallahin teloitus päätti niin sanotun ensimmäisen saudivaltion. Saudien dynastia ei kuitenkaan päättynyt Abdallahin teloituksen. Saudivaltio muodostettiin vielä myöhemmin kaksikin kertaa. Nykyinen Saudi-Arabia on niin sanotusti kolmas saudivaltio. Abdallahin jälkeen saudien hallitsijana oli hetken hänen veljensä Mishari bin Saud ja myöhemmin hänen setänsä Turki bin Abdallah. ==Lähteet== Luokka:Saudi- Arabian hallitsijat Luokka:Syntymävuosi tuntematon Luokka:Vuonna 1818 kuolleet Luokka:Teloitetut
Poulsen

Poulsen on sukunimi, joka on muun muassa seuraavilla henkilöillä: *Anders Poulsen (s. 1991), tanskalainen jääkiekkoilija *Christian Poulsen (s. 1980), tanskalainen jalkapalloilija *Erik Poulsen (s. 1967), tanskalainen poliitikko ja europarlamentaarikko *Hanna Poulsen (s. 1984), vuoden 2005 Miss Suomi *Jakob Poulsen (s. 1983), tanskalainen jalkapalloilija *Jan Børge Poulsen (s. 1946), tanskalainen jalkapalloilija ja jalkapallovalmentaja *Jon Poulsen (s. 1981), suomalainen jalkapalloilija *Kevin Poulsen, yhdysvaltalainen hakkeri *Kristian Poulsen (s. 1975), tanskalainen moottoriurheilija *Marco Poulsen (s. 1971), suomalainen jääkiekkoilija *Michael Poulsen (s. 1975), tanskalainen kitaristi ja laulaja *Morten Poulsen (s. 1988), tanskalainen jääkiekkoilija *Simon Poulsen (s. 1984), tanskalainen jalkapalloilija *Søren Pape Poulsen (1971–2024), tanskalainen poliitikko ja ministeri *Thomas Poulsen (s. 1970), tanskalainen soutaja ja olympiavoittaja *Troels Lund Poulsen (s. 1976), tanskalainen poliitikko ja ministeri *Valdemar Poulsen (1869–1942), tanskalainen keksijä ja fyysikko *Yussuf Poulsen (s. 1994), tanskalainen jalkapalloilija.
Jörg Pfeifer

Jörg Pfeifer (s. 19. maaliskuuta 1952 Merseburg, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää ja seuratasolla SV Hallea. Pfeifer sijoittui 1970 Pariisin alle 20-vuotiaiden EM- kilpailuissa 100 metrin juoksussa viidenneksi ja 200 metrillä neljänneksi. Helsingin EM-kilpailuissa 1971 hän saavutti 200 metrillä pronssia ajalla 20,73. Montrealin olympialaisissa 1976 hän juoksi toisen osuuden Itä-Saksan hopeajoukkueessa 4 × 100 metrin viestissä. Pfeifer juoksi 200 metrin sisäratojen maailmanennätyksen 21,10 vuonna 1976. Hän voitti DDR:n mestaruuden 200 metrillä 1971. Hänen ennätyksensä 100 metrillä on 10,49 (Dresden 1973; käsiaika 10,2 Leipzig 1971) ja 200 metrillä 20,60 (Potsdam 1974). Pfeifer valmistui peruskoulunopettajaksi ja toimi valmennustehtävissä SV Dynamo Halle- Neustadtissa. == Lähteet == Luokka:Itäsaksalaiset pikajuoksijat Luokka:Itäsaksalaiset olympiamitalistit Luokka:Vuonna 1952 syntyneet Luokka:Elävät henkilöt
Mohammad-Taqi Bahār

Mohammad-Taqi Bahār (; 1886 Mashhad, Persia – 1951 Teheran, Iran) oli iranilainen runoilija ja kirjallisuudentutkija. Bahar sai viimeisenä arvonimen Malek-oš-šo’arā’Bahār, Moḥammad Taqī, Bibliothèque nationale de France, päivitetty 28.8.1998, viitattu 3.12.2021 (; ’runoilijoiden kuningas’), joka on hovirunoilijan arvonimi. Hän luopui tehtävästä voidakseen liittyä oppositioon vaatimaan perustuslain muutosta. Hän toimitti Nau-bahar-nimistä lehteä vuodesta 1910 ja perusti ensimmäisen maailmansodan jälkeen samaa nimeä kantavan kirjallisuuspoliittisen lehden. Hän oli mukana 1916 perustetussa Daniškadassa, kirjallisessa piirissä, jonka hän seuraavana vuonna organisoi uudestaan. Hänen runojensa aiheet ovat isänmaallisia, poliittisia ja yhteiskunnallisia. Hän kirjoitti myös 1941 ilmestyneen tyylioppaan, joka on hänen pääteoksensa. ==Suomennettu runo== * Sodan pöllö, suom. Kiamars Baghbani, antologiassa: Ymmärryksen ylistys: poimintoja persian kielen runoperinteestä, Helsinki: Ntamo 2007 ISBN 978-952-215-023-3Muhammad-Taqí Bahār, Lahden kaupunginkirjaston runotietokanta 25.11.2021, viitattu 2021 ==Lähteet== ==Aiheesta muualla== Luokka:Iranilaiset kirjailijat Luokka:Kirjallisuudentutkijat Luokka:Vuonna 1886 syntyneet Luokka:Vuonna 1951 kuolleet
Olavi Latsa

Olavi Latsa (19. heinäkuuta 1929 Salmi – 4. maaliskuuta 1988 Järvenpää) oli suomalainen maastohiihtäjä. Hän edusti Porvoon Urheilijoita, Lapinlahden Vetoa, Järvenpään Paloa, Riihimäen Kiskoa ja Kerkkoon Urheilijoita. Latsa osallistui Cortina d’Ampezzon talviolympialaisiin 1956. Hän sijoittui 30 kilometrin hiihdossa yhdeksänneksi. Hiihdon Suomen-mestaruuskilpailuissa 1956 Latsa oli jaetulla hopealla 15 kilometrillä. == Lähteet == Luokka:Suomalaiset maastohiihtäjät Luokka:Vuonna 1929 syntyneet Luokka:Vuonna 1988 kuolleet
Veräinen

Veräinen on järvi Kuhmossa Kainuun kaakkoisosassa. Sen pinta-ala on 3,8 neliökilometriä. Etäisyys Kajaanista on 117 kilometriä itään.Veräinen. Järviwiki. Viitattu 11.11.2021. == Maantiede == Veräisen kaakkois–luoteissuuntaiselta selkävedeltä työntyy useita lahtia (Liisanlahti, Perienlahti, Hautalahti, Hiekkalahti, Määtänlahti). Veräisen eteläosan muodostaa länsi–itäsuuntainen Alanteenjärvi, jonka suurin leveys on noin 300 metriä. Veräisen selkävedellä sijaitsee yhtenäinen vähintään 10 metriä syvä vyöhyke, jonka pinta-ala on noin neliökilometrin. Noin kymmenesosa järvestä on vähintään 15 metriä syvä. Veräisen muutamasta pienestä saaresta ja luodosta laajin on noin 20-aarinen Määtänsaari. Veräiseen laskee kolmanneskilometrin mittainen Palosenjoki luoteesta Pikku-Palosesta (189,6 metriä mpy). Koillisesta laskee Pieni Tahkokoski Pieni-Tahkosesta, johon laskee Tahkosenjoki ja Viiksimonjoki idästä. Veräisen eteläosan Alanteenjärvi kapenee länsiosastaan Saavanjoeksi, joka laskee länteen Pieni-Kauroon (188,4 metriä mpy). Veräisen pohjoinen ja itäinen osa kuuluu Iso-Palosen–Maariasärkkien luonnonsuojelualueeseen, joka on lukuisia pieniä vakavesiä, mäntykankaita ja jääkauden myötä syntyneitä harjuja käsittävä kokonaisuus Venäjän rajan läheisyydessä. Veräisen ympärillä on useita pienehköjä järviä (Kaurojärvi, Iso-Palonen, Irkku, Iso-Tahkonen). Veräisen vesitilavuus on 23 990 000 kuutiometriä. Veräinen (59.953.1.007) kuuluu Kaurojärven alueeseen (59.953), joka on kolmannen jakovaiheen vesistö Oulujoen vesistössä (59). Toinen jakovaihe on Kalliojärven valuma-alue (59.95) ja ensimmäinen on Ontojärven–Lentuan valuma-alue (59.9). Veräinen on Kaurojärven alueen laajin vakavesi. Sitä seuraa Viiksimonjärvi, Kaurojärvi ja 47 muuta vähintään hehtaarin laajuista vakavettä. Kaurojärven alue levittäytyy valtakunnanrajan molemmin puolin.Kaurojärven alue (59.953). Järviwiki. Viitattu 11.11.2021. == Lähteet == Luokka:Kuhmon järvet Luokka:Ontojärven–Lentuan valuma-alue
Vepsänjärvi (Kuhmo)

Vepsänjärvi on järvi Kuhmossa Kainuun kaakkoisosassa. Sen pinta-ala on 5,7 neliökilometriä. Etäisyys Kajaanista on 80 kilometriä itäkaakkoon.Vepsänjärvi. Järviwiki. Viitattu 11.11.2021. == Maantiede == Vepsänjärven kaakkois–luoteissuuntainen pituus on 6,6 kilometriä. Järven kaakkoisosa on luoteisosaa leveämpi. Järven keskiosaa jakaa haarautuva niemimaa. Vain 39 hehtaaria Vepsänjärvestä on vähintään 10 metriä syvä. Vajaa hehtaari järvestä on vähintään 15 metriä syvä ja syvin kohta on 32 metriä. Vepsänjärven saariluku on 13. Saarista yksi on yli hehtaarin laajuinen. Vepsänjärveen laskee useita ojia ympäröiviltä suoalueilta. Vepsänjärvi laskee lyhyen Välijoen kautta pohjoiseen Lapinjärveen, joka laskee Karsikkojärven ja Haarajärven kautta Vepsänjokeen. Vepsänjärven rannoilla on suon ja metsän ohella maatalousmaata. Vepsänjärven vesitilavuus on 24 682 000 kuutiometriä. Vepsänjärvi (59.993.1.001) kuuluu Vepsänjärven valuma-alueeseen (59.993), joka on kolmannen jakovaiheen vesistö Oulujoen vesistössä (59). Toinen jakovaihe on Vepsänjoen valuma-alue (59.99) ja ensimmäinen on Ontojärven–Lentuan valuma- alue (59.9). Vepsänjärvi on Vepsänjärven valuma-alueen laajin vakavesi. Alueeseen kuuluu seitsemän vähintään hehtaarin laajuista vakavettä.Vepsänjärven valuma-alue (59.993). Järviwiki. Viitattu 11.11.2021. == Lähteet == Luokka:Kuhmon järvet Luokka:Ontojärven–Lentuan valuma-alue
Mertajärvi (Kuhmo)

Mertajärvi on järvi Kuhmossa Kainuun kaakkoisosassa. Sen pinta-ala on 2,5 neliökilometriä. Etäisyys Kajaanista on 75 kilometriä itäkoilliseen.Mertajärvi. Järviwiki. Viitattu 13.11.2021. == Maantiede == Mertajärven ulottuvuus läntisimmästä kohdasta itäisimpään on 4,1 kilometriä. Järven kaakkoisosan muodostaa yli kahden kilometrin pituinen Pitkäperä, jonka keskellä sijaitsee järven syvin kohta. Järven länsiosa muodostuu lahdista (Autiolahti, Siltalahti, Pohjoislahti), joita erottavat Mertaniemi ja Kumpuniemi. Mertajärvi on suurimmaksi osaksi matala, vain 16 hehtaaria järvestä on vähintään 10 metriä syvä. Järven keskiosassa sijaitsee muutama pieni saari (Selkäsaari, Niskasaaret). Mertajärvi laskee vuolasvirtaista Mertapuroa Heinilampeen (169,1 metriä mpy), joka sijaitsee noin kilometrin itään. Heinilampi laskee Heinijokea kaakkoon Kivijärveen. Mertajärven länsiosan niemillä on haja-asutusta, muut rannat ovat metsä- ja suomaata. Järveä ympäröivillä ylängöillä ja suoalueilla on useita vähäisiä vakavesiä. Mertajärven vesitilavuus on 10 375 000 kuutiometriä. Mertajärvi (59.924.1.009) kuuluu Kaihlajoen valuma-alueeseen (59.924), joka on kolmannen jakovaiheen vesistö Oulujoen vesistössä (59). Toinen jakovaihe on Lentuan alue (59.92) ja ensimmäinen on Ontojärven–Lentuan valuma-alue (59.9). Mertajärvi on Kaihlajoen valuma-alueen laajin vakavesi. Toiseksi laajin on Kivijärvi. Alueeseen kuuluu 15 vähintään hehtaarin laajuista vakavettä.Kaihlajoen valuma-alue (59.924). Järviwiki. Viitattu 13.11.2021. Kuhmon Mertajärvi on laajin Suomen viidestä Mertajärvestä.Mertajärvi. Järviwiki. Viitattu 13.11.2021. == Lähteet == Luokka:Kuhmon järvet Luokka:Ontojärven–Lentuan valuma-alue
Ocean (Sick Individualsin ja Justin Primen kappale)

Ocean on alankomaalaisen DJ-tuottajaduon Sick Individualsin sekä alankomaalaisen DJ-tuottajan Justin Primen musiikkikappale, jolla vierailee myös laulaja nimeltään Lasada. Sen julkaisi Revealed Recordings digitaalisesti ladattavana singlenä 28. elokuuta 2020. Kappaleen ovat sanoittaneet Kathy Hinch, Antoni Polimeni, Joep Smeele, Prime, Rinze Hofstee ja Richy Sebastian, joista kolme viimeisintä myös tuottivat sen. Kappaleen musiikkivideo julkaistiin singlen julkaisupäivänä. "Ocean" ei ole toistaiseksi päässyt lainkaan singlelistoille. ==Lähteet== Luokka:Vuoden 2020 kappaleet Luokka:Alankomaalaiset musiikkikappaleet